ทริสชี้การเมืองเป็นปัจจัยเสี่ยงให้ลดเรตติ้ง
บริษัทจัดอันดับความน่าเชื่อถือ เตือนการเมืองไทยเป็นปัจจัยเสี่ยงอาจถูกลดอันดับเรตติ้ง
16 ก.พ. 2553

บริษัทจัดอันดับความน่าเชื่อถือ เตือนการเมืองไทยเป็นปัจจัยเสี่ยงอาจถูกลดอันดับเรตติ้ง
นายสันติ กีระนันทน์ กรรมการและผู้จัดการทริสและทริสเรตติ้ง เปิดเผยว่า การเมืองเป็นปัจจัยหลักที่อาจทำให้ทริสมีแนวโน้มปรับลดอันดับเรตติ้งบริษัทลดลงในปีนี้ เพราะการเมืองเป็นเรี่องที่น่ากังวลและต่างประเทศต่างให้น้ำหนักกับประเด็นนี้เป็นอย่างมากโดยเฉพาะในช่วง10 วันอันตรายที่เหลือก่อนถึงวันตัดสินคดียึดทรัพย์ของอดีตนายกรัฐมนตรี และถ้าไม่จบลงสั้นๆ และปัญหาได้ลากยาวต่อไปจะส่งผลกระทบต่อการดำเนินธุรกิจและความสามารถในการแข่งขันของแต่ละบริษัท
โดยกลุ่มอุตสาหกรรมที่มีความเสี่ยงกับประเด็นการเมืองคือ กลุ่มโรงแรม ท่องเที่ยวและสายการบิน เพราะปัจจุบันถือว่าได้รับอานิสงส์การฟื้นตัวของเศรษฐกิจได้ยังไม่เต็มที่ 
ทั้งนี้ ปกติการประเมินการจัดอันดับเรตติ้งนั้นจะต้องอาศัยหลายปัจจัย ตั้งแต่สภาพแวดล้อมของอุตสาหกรรม โอกาสทางธุรกิจ และความเข้มแข็งฐานะทางการเงินของบริษัทเป็นองค์ประกอบด้วย